Tiina Tauraite

Tiina Tauraite (sündinud 2. juunil 1976 Tallinnas) on eesti näitleja ja ettevõtja.

Ta on lõpetanud 1994. aastal Tallinna 4. Keskkooli ja 1998. aastal Eesti Muusikaakadeemia Kõrgema Lavakunstikooli (18. lennus). 

Ta töötab näitlejana Von Krahli Teatris.

Looming
Tauraite on kaasa teinud telesarjades "Kodu keset linna" (TV3, alates 2003), "Elu keset linna" (TV3, alates 2012) ja "Pank" (ETV/ERR, 2018) ning sketšisarjas "Heeringas Veenuse õlal" (Kanal 2, alates 2011) jm.

Valik filme
 2007 "Sügisball" (mängufilm, režissöör Veiko Õunpuu)
 2009 "Püha Tõnu kiusamine" (mängufilm, režissöör Veiko Õunpuu)
 2011 "Kirjad Inglile" (mängufilm, režissöör Sulev Keedus)
 2016 "Luuraja ja luuletaja" (mängufilm, režissöör Toomas Hussar)
 2020 "Mu kallid laibad" (lühimängufilm, režissöör German Golub)
 2023 "Nähtamatu võitlus" (mängufilm, režissöör Rainer Sarnet)

Tunnustus
 1999 Suure Vankri auhind
 2004 Eesti Teatriliidu sõnalavastuste žürii eriauhind (koos Taavi Eelmaa, Erki Lauri, Juhan Ulfsaki ja Liina Vahtrikuga)
 2007 Tartu draamafestivali auhind naisnäitleja kategoorias rolli eest Anton Tšehhovi näidendis "Kajakas"
 2008 Eesti Teatriliidu naiskõrvalosatäitja auhind
 2009 Ants Lauteri nimeline auhind
 2013 Eesti Teatriliidu naiskõrvalosatäitja auhind

Ettevõtlus
Tiina Tauraite on 2012. aastast diplomeeritud taimekasvataja. 2013. aastal hakkas ta koos elukaaslase Erki Lauriga ettevõttes Sõstar & Pipar OÜ välja töötama kodumaisest toorainest napse ja kasvatab suure osa taimsest toorainest ise Viljandimaal ja Iklas. Tema lemmikkultuurid on must sõstar ja tšillipipar. Et toota neid oskuslikult ja tänapäevaselt tööstuslikus koguses, läks ta Olustvere teenindus- ja maamajanduskooli taimekasvatuse mehhaniseerimist õppima. 

Kaubamärgi Tiina Tauraite™ omanik on Osaühing Kalamaja Grupp. Ettevõtte toodete seas on liköörid, mahlad, siirupid jms. "Tunneme, et on äge kasvatada Eestimaal ka taimi ning väärindada neid jookideks," on näitlejatest elu- ja firmakaaslaste Tiina Tauraite ja Erki Lauri ettevõtluskreedo.

Viited

Välislingid
 
 Tiiu Laks, Tiina Tauraite (32) – justkui ideaalne, Eesti Päevaleht, 31. mai 2008
 Tiina Tauraite ja Erki Lauri suhe ohus?! SLÕhtuleht, 15. jaanuar 2009
 Tauraite Country Spirits – Põllult Pudelisse. Tiina Tauraite ettevõtlusveeb

Eesti näitlejad
Eesti filminäitlejad
Von Krahli Teatri näitlejad
Tallinna Kristiine Gümnaasiumi vilistlased
Eesti Muusika- ja Teatriakadeemia vilistlased
Sündinud 1976
Eesti ettevõtjad